Boshnjakët kujtojnë 20 vjetorin e fillimit të luftës
Ata shënuan 20 vjetorin e fillimit të luftës duke nderuar viktimat civile që u qëlluan nga snajperët serbë gjatë një proteste paqësore
Suada Dilberoviç dhe Olga Suciç u qëlluan më 5 prill 1992 ndërkohë që merrnin pjesë në një protestë që bënte thirrje për zgjidhjen paqësore të çështjes së pavarësisë së Bosnjës nga Jugosllavia. Këto vrasje shënuan fillimin e një konflikti të përgjakshëm që la të vdekur mbi 200 mijë persona dhe detyroi largmin e mbi 1,8 milion njerëzve nga shtëpitë e tyre. Pas 20 vjetësh, një pllakë përkujtimore prej guri në urën e qytetit afër ndërtesës së parlamentit përkujton viktimat e para të pafajshme boshnjake. Banorët e Sarajevës të cilët nderuan viktimat në urën Vrbanja shprehen indinjatën e tyre ndaj vrasjes së këtyre personave të pafajshëm. thotë Azra Jukiç, e cila ishte dëshmitare e vrasjes së këtyre personave më 1992. Mira Ragoje është dakord me këtë vlerësim: Më 6 prill 1992, Bashkimi Evropian pranoi pavarësinë e Bosnjës dhe kjo datë shënon fillimin zyrtar të luftës. Dy grupe etnike, myslimanët dhe kroatët, donin pavarësinë, ndërkohë që serbët donin të ishin pjesë e federatës jugosllave të dominuar nga serbët. Kjo mosmarrëveshje u bë shkak për shpërthimin e luftës. Mbi 11 mijë e 500 civilë u vranë në kryeqytetin e vendit, Sarajevë nga prilli i vitit 1992 deri në mars të vitit 1996, përfshirë 1 mijë e 600 fëmijë. Lufta përfundoi në nëntor të vitit 1995 pas nënshkrimit të një marrëveshjeje të ndërmjetësuar nga Shtetet e Bashkuara në Dejton të Ohajos. Marrëveshja e ka ndarë vendin në Federatën Myslimano-Kroate dhe Republikën Serbe, të cilat kanë qeveri dhe parlamente të ndara por me institucione federale të përbashkëta. Ekspertët e mjekësisë ligjore ende zbulojnë varreza masive, dëshmi e gjenocidit, kampeve të përqëndrimit dhe krimeve të luftës.